Document ID: /roh_data/filtered/fineweb-2-filterrobots_roh.jsonl.gz/20180

Greta Thunberg survegnia il premi d'ambient, perquai ch'ella saja reussida da mobilisar milliuns da persunas da s'engaschar per il clima. Quai ha il Cussegl dal Nord communitgà il mardi saira a Stockholm.
Curt pli tard ha l'activista da 16 onns annunzià via Twitter ch'ella saja sa decidida da refusar il premi. Ella engrazia al Cussegl dal Nord per la distincziun che muntia per ella ina gronda onur, ha Thunberg scrit sin Instagram. Il moviment dal clima na dovria dentant nagins ulteriurs premis, mabain politichers che taidlian sin las scuvertas da la scienza.
RR novitads 06:00